Kriss Rokkan Iversen

Kriss Rokkan Iversen (født 1977 i Svolvær) er en norsk politiker (MDG), biolog med doktorgrad og gründer. Hun var Miljøpartiet De Grønnes ene nestleder fra 2020 til 2022. I 2019 ble hun innvalgt til fylkestinget i Troms og Finnmark som partiets førstekandidat. I 2021 var hun partiets førstekandidat i Troms til stortingsvalget.

Hun har mastergrad fra Universitetet i Bergen 2003 og doktorgrad fra Universitetet i Tromsø 2011 i marin økologi. I 2010 var hun med å etablere kompetansebedriften SALT Lofoten AS, der hun har vært forsker og styreleder. I 2012 ble SALT tilkjent Samferdselsdepartementets Fyrtårnpris. I 2014 fikk hun prisen «Årets gründerkvinne» fra Innovasjon Norge, for dette arbeidet. I 2018 ble hun viserektor ved UiT Norges arktiske universitet, for åremålsperioden 2018–2021.

Referanser

Eksterne lenker 

 «Kriss Rokkan Iversen» , fra MDGs nettsider

MDG-politikere
Personer fra Vågan kommune
Alumni fra Universitetet i Bergen